ఇమ్రాన్ హుస్సేన్

ఇమ్రాన్ హుస్సేన్ (జననం 21 మే 1981) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు బల్లిమారన్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై ఆహార & పౌర సరఫరా, అటవీ & పర్యావరణ, ఎన్నికల శాఖ మంత్రిగా పని చేశాడు.
రాజకీయ జీవితం
ఇమ్రాన్ హుస్సేన్ ఏప్రిల్ 2012లో ఢిల్లీ మున్సిపల్ కార్పొరేషన్ ఎన్నికలలో రాష్ట్రీయ లోక్ దళ్ పార్టీ అభ్యర్థిగా బల్లిమారన్ నుండి కౌన్సిలర్‌గా పోటీ చేసి గెలిచాడు. ఆయన ఆ తరువాత ఆమ్ ఆద్మీ పార్టీలో చేరి పార్టీలో వివిధ హోదాల్లో పని చేసి 2015 ఢిల్లీ శాసనసభ ఎన్నికలలో బల్లిమారన్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి శ్యామ్ లాల్ మోర్వాల్ పై 33,877 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై, 2015 అక్టోబర్ 18 నుండి 2020 ఫిబ్రవరి 14 వరకు కేజ్రీవాల్ రెండవ మంత్రివర్గంలో ఆహార, పౌర సరఫరాలు, ఎన్నికల మంత్రిగా పని చేశాడు.

ఇమ్రాన్ హుస్సేన్ 2020 ఢిల్లీ శాసనసభ ఎన్నికలలో బల్లిమారన్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి లతపై 36,172 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై, 16 ఫిబ్రవరి 2020 నుండి 17 సెప్టెంబర్ 2024 వరకు  కేజ్రీవాల్ మూడో మంత్రివర్గంలో ఆహార, పౌర సరఫరాలు, అటవీ, పర్యావరణ & ఎన్నికల మంత్రిగా పని చేశాడు. ఆయన 2024 సెప్టెంబరు 21 నుండి 2025 ఫిబ్రవరి 9 వరకు  అతిషి మార్లెనా మంత్రివర్గంలో ఆహార, పౌర సరఫరాలు, అటవీ, పర్యావరణ & ఎన్నికల మంత్రిగా పని చేశాడు.

ఇమ్రాన్ హుస్సేన్ 2025 ఢిల్లీ శాసనసభ ఎన్నికలలో బల్లిమారన్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కమల్ బాగ్రిపై 29,823 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.
 మూలాలు 

వర్గం:1981 జననాలు
వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:ఆమ్ ఆద్మీ పార్టీ రాజకీయ నాయకులు
వర్గం:2015 ఢిల్లీ శాసనసభ్యులు
వర్గం:2020 ఢిల్లీ శాసనసభ్యులు
వర్గం:2025 ఢిల్లీ శాసనసభ్యులు